
 VLÁDA SLOVENSKEJ REPUBLIKY
	NÁVRH

	UZNESENIE VLÁDY SLOVENSKEJ REPUBLIKY

	č. ...
z ...

	k návrhu na určenie Centra spoločných činností Slovenskej akadémie vied ako prijímateľa prostriedkov mechanizmu na podporu obnovy a odolnosti na vybudovanie nového superpočítača

Číslo materiálu:	/2023
Predkladateľ:	minister investícií, regionálneho rozvoja  a informatizácie 




Vláda

A. 	schvaľuje

[bookmark: _GoBack]A.1.	návrh na určenie Centra spoločných činností Slovenskej akadémie vied ako prijímateľa prostriedkov mechanizmu na podporu obnovy a odolnosti a uvedenie superpočítača do prevádzky pre národné superpočítačové centrum

B. 	určuje

B.1. 	Centrum spoločných činností Slovenskej akadémie vied, v.v.i., podľa § 12 ods. 1 písm. c) zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení zákona č. 39/2022 Z. z. a v súlade s  Plánom obnovy a odolnosti Slovenskej republiky, ako priamo určeného prijímateľa prostriedkov mechanizmu v rámci komponentu 17 Digitálne Slovensko Plánu obnovy a odolnosti Slovenskej republiky, investícia 3, Zapojenie sa do cezhraničných európskych projektov („multi-country projects“) vedúcich k budovaniu digitálnej ekonomiky, míľnik Vývoj a konštrukcia superpočítača pre národné superpočítačové centrum;

C. 	ukladá

ministrovi investícií, regionálneho rozvoja a informatizácie 

C.1.	prijať opatrenia a realizovať úkony na zabezpečenie financovania časti komponentu 17 Digitálne Slovensko Plánu obnovy a odolnosti Slovenskej republiky, investície 3: Zapojenie sa do cezhraničných európskych projektov („multi-country projects“) vedúcich k budovaniu digitálnej ekonomiky, míľnik Vývoj a konštrukcia superpočítača pre národné superpočítačové centrum v súlade s bodom B.1.,

do 31. decembra 2023.


Vykoná: 	minister investícií, regionálneho rozvoja a informatizácie

